
ДО

ОБЩИНСКИ СЪВЕТ

ЧЕРНООЧЕНЕ

ДОКЛАДНА ЗАПИСКА

От Айдън Ариф Осман – Кмет на Община Черноочене
ОТНОСНО: Издаване на запис на заповед от кмета на община Черноочене в полза на ДФ „Земеделие”, обезпечаващ авансово плащане по подмярка 19.4 „Текущи разходи за популяризиране на стратегията за Водено от общностите местно развитие“ във връзка със сключено Споразумение № РД 50-188 от 29.11.2016 г. за изпълнение на стратегия за Водено от общностите местно развитие (СВОМР) на територията на общините Минерални бани и Черноочене по подмярка 19.2 „Прилагане на операции в рамките на стратегии за Водено от общностите местно развитие" на мярка 19 „Водено от общностите местно развитие", сключено между Управляващите органи на Програмата за развитие на селските райони 2014 – 2020 г. /ПРСР 2014 – 2020 г./, Оперативна програма „Иновации и конкурентоспособност“ 2014 – 2020 г. /ОПИК 2014 – 2020 г./ и СНЦ „Местна инициативна група – Минерални бани и Черноочене“ /“МИГ – Минерални бани и Черноочене“/
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Във връзка с постъпило мотивирано искане от г-н Ферхад Шабанали Ферхад – председател на Управителния съвет на СНЦ „Местна инициативна група - Минерални бани-Черноочене“ относно необходимостта от издаване на запис на заповед за обезпечаване на авансово плащане по подмярка 19.4 „Текущи разходи за популяризиране на стратегията за Водено от общностите местно развитие“, Ви информирам за следното:

На 29.11.2016 г. СНЦ „Местна инициативна група – Минерални бани-Черноочене“ сключи Споразумение за изпълнение на стратегия за ВОМР № РД-50-188/29.11.2016 г. на територията на общините Минерални бани и Черноочене по подмярка 19.2 „Прилагане на операции в рамките на стратегии за Водено от общностите местно развитие" на мярка 19 „Водено от общностите местно развитие" от ПРСР 2014 – 2020 г. Общият размер на одобрената публична финансова помощ за проекти към Стратегията е в размер на 3 755 193.00 лева и включва финансиране от две програми – ПРСР 2014-2020 г. - в размер на 2 933 745,00 лв. и ОПИК 2014-2020 г. - 821 448,00 лв.

На основание Наредба №1 от 22.01.2016 г. за прилагане на подмярка 19.4 „Текущи разходи за популяризиране на стратегията за Водено от общностите местно развитие“, Местните инициативни групи, които имат сключено Споразумение за изпълнение на стратегии по подмярка 19.2 кандидатстват за финансова помощ от Европейски земеделски фонд за развитие на селските райони. МИГ – Минерални бани-Черноочене има подадено до УО на ПРСР 2014 -2020 г. заявление за получаване на финансова помощ за текущи разходи и разходи за популяризиране на стратегията в размер на 976 740,00 лева. Крайният срок за извършване на тези разходи е 30.09.2023 г. 

След одобрение на финансовата помощ МИГ – Минерални бани-Черноочене има право да кандидатства за авансово плащане в размер на 50 % от стойността на безвъзмездната финансова помощ за текущи разходи и популяризиране на стратегията за да обезпечи финансовото изпълнение на дейностите по управление на стратегията. Условие за получаването на авансово плащане обаче е представяне от страна на МИГ на запис на заповед, издадена от публичноправен орган в полза на ДФЗ, в размер 100 на сто от стойността на авансовото плащане. Срокът за предявяване на плащанията при записа на заповед трябва да покрива срока на изпълнение на стратегията за ВОМР, удължен с 6 месеца, т.е. до 31.03.2024 г. Записът на заповед се връща на издателя след изплащане на последната заявка за плащане за срока, за който е извършено авансовото плащане.

Стойността на заявката за авансово плащане е до 50% от 976 740.00 лв. (50% от стойността на одобрените средства за текущи разходи и популяризиране на Стратегията) и възлиза на 488 470. лв. Получената сума се намалява с 30 000 лв. Това е размера на осигурения от МИГ финансов ресурс за управление на стратегията, който е оценен по време на провеждане на процедурата по одобрение на стратегии. За предоставянето на тази сума, като дългосрочен безлихвен кредит, са поели ангажимент общините Минерални бани-Черноочене, след взети решения от общинските съвети. 

МИГ – Минерални бани-Черноочене отправи мотивирано искане до кметовете на общините Минерални бани и Черноочене, с молба за внасяне на предложения до общинските съвети за вземане на решения за упълномощаване на кметовете за издаване на Запис на заповед в полза на ДФ „Земеделие“, обезпечаващ авансово плащане по подмярка 19.4 „Текущи разходи и популяризиране на стратегия за Водено от общностите местно развитие“, като обезпечението върху сумата от 458 470,00 лева, бъде разделено по равно на двете общини или всяка от тях да издаде запис на заповед за обезпечаване на сумата от 229 235,00 лв. или 50 % от искането за авансово плащане.

Във връзка с гореизложеното и в качеството си на Кмет на община Черноочене, внасям настоящото предложение за вземане на  следното решение: 

На основание чл. 21, ал. 1, т. 10 и чл. 27, ал. 4 и ал. 5 от Закона за местното самоуправление и местната администрация, Наредба №1 от 22.01.2016 г. за прилагане на подмярка 19.4 „Текущи разходи за популяризиране на стратегията за Водено от общностите местно развитие“ и Споразумение №РД-50-188/29.11.2016 г. за изпълнение на стратегия за Водено от общностите местно развитие по подмярка 19.2 „Прилагане на операции в рамките на стратегии за Водено от общностите местно развитие" на мярка 19 „Водено от общностите местно развитие" сключено между Управляващите органи на ПРСР 2014 – 2020 г., ОПИК 2014 – 2020 г. и СНЦ „Местна инициативна група – Минерални бани-Черноочене“ със седалище и адрес на управление с. Минерални бани, бул. “Васил Левски“ № 3, ЕИК по БУЛСТАТ 177012308, представлявано от Ферхад Шабанали Ферхад

Общински съвет – с. Черноочене приема следното

РЕШЕНИЕ:

1. Упълномощава кмета на община Черноочене да подпише Запис на заповед, без протест и без разноски, платима на предявяване в полза на ДФ „Земеделие” в размер на 229 235,00 лв. (Двеста двадесет и девет хиляди двеста тридесет и пет лева) за обезпечаване на 50 % от заявения размер на авансово плащане по реда на чл.7, ал.2 - 8 от НАРЕДБА № 1 от 22.01.2016 г. за прилагане на подмярка 19.4 „Текущи разходи и популяризиране на стратегия за Водено от общностите местно развитие" на мярка 19 „Водено от общностите местно развитие", което да бъде заявено от СНЦ „Местна инициативна група – Минерални бани-Черноочене“ във връзка със сключено Споразумение № РД 50-188 от 29.11.2016 г. за изпълнение на стратегия СВОМР на територията на общините Минерални бани и Черноочене по подмярка 19.2 „Прилагане на операции в рамките на стратегии за Водено от общностите местно развитие" на мярка 19 „Водено от общностите местно развитие" между СНЦ „Местна инициативна група – Минерални бани и Черноочене“ и Управляващите органи на Програмата за развитие на селските райони 2014 – 2020 г., Оперативна програма „Иновации и конкурентоспособност“ 2014 – 2020 г. и СНЦ „Местна инициативна група – Минерални бани-Черноочене“.  Срок за предявяване за плащане – до 31.03.2024 г. (до 6 (шест) месеца след изтичане на срока за изпълнение на стратегия за Водено от общностите местно развитие на територията на общините Минерални бани и Черноочене, финансирана със Споразумение №РД 50-188 от 29.11.2016 г.).

С уважение,

Айдън Осман 

Кмет на община Черноочене

